Henrich IV. (Francúzsko)

**Henrich IV.** (* 13. december 1553, Pau, Francúzsko – † 14. máj 1610, Paríž) bol francúzsky a navarrský kráľ. 

Vládol malému Navarrskému kráľovstvu na juhu medzi Francúzskom a Španielskom. Do dejín vstúpilo toto kráľovstvo práve svadbou Henricha IV. s Margarétou z Valois, dcérou Henricha II. a Kataríny Medicejskej. Henrich IV. bol hugenot. To však prekážalo katolíckej šľachte a tak kráľ Karol IX. na nátlak svojej matky Kataríny Medicejskej nariadil po svadbe Henricha a Margaréty vyvraždiť všetkých hugenotov, ktorí prišli na svadbu – bartolomejská noc.

Roku 1589 získal Henrich IV. francúzsky trón na základe manželstva s Margarétou, keďže jej bratia František II., Karol IX. a Henrich III. nezanechali žiadnych mužských potomkov.
  
Proti nemu však stála mocná katolícka liga na čele s rodom de Guise.
 
Náboženské boje vo Francúzsku pokračovali až do jeho smrti. Henrich sa však ukázal ako schopný panovník. Obratnou diplomaciou i tvrdými vojnami získaval čoraz väčšiu moc až nakoniec roku 1593 obsadil Paríž a svoju moc definitívne upevnil. 
 
Pri pokuse zmieriť nezmieriteľné strany konvertoval Henrich na katolícke náboženstvo. Toto diplomatické prestúpenie na katolícku vieru mu pomohlo získať od pápeža povolenie na rozvod s Margarétou, ktorá bola neplodná, a oženiť sa s Máriou Medicejskou. Z tohto zväzku mal šesť detí vrátane následníka trónu, neskoršieho Ľudovíta XIII. 

Roku 1598 vydal Nantský edikt, ktorým zrovnoprávnil náboženstvá a legalizoval právo na slobodné náboženské vyznanie.

## Manželstvo a deti
Bezdetné manželstvo s Margarétou z Valois bolo v roku 1599 pápežom Klementom VIII. anulované.

5. októbra 1600 sa oženil s Máriou Medicejskou a mali šesť detí:
* Ľudovít XIII. (* 27. september 1601 – † 14. máj 1643) ∞ 1615 Anna Habsburská
* Izabela (* 22. november 1602 – † 6. október 1644) ∞ 1615 španielsky kráľ Filip IV.
* Kristína Mária (* 10. február 1606 – † 27. december 1663) ∞ 1619 savojský vojvoda Viktor Amadeus I.
* Nicolas Henri (* 16. apríl 1607 – † 17. november 1611) „Monsieur“, vojvoda z Orléans
* Jean-Baptiste Gaston (* 25. apríl 1608 – † 2. február 1660), vojvoda z Orléans ∞
*# 1626 Mária Bourbonská, vojvodkyňa z Montpensier
*# 1632 Margaréta Lotrinská, vojvodkyňa z Baru
* Henrietta Mária (* 26. november 1609 – † 10. september 1669) ∞ 1625 anglický kráľ Karol I.

Okrem nich mal nemanželské deti:

S Ester Imbert:
* Gedeon (* 7. august 1587)

S Gabrielou d’Estrées:
* César (1594 – 1665), legitimizovaný 1595
* Katarína Henrietta (* 14. november 1596), legitimizovaná 1596
* Alexander (* 14. apríl 1598), legitimizovaný 1599

S Katarínou Henriettou de Balzac d’Entragues:
* Henrich (1601 – 1682), legitimizovaný 1603
* Gabriela Angelika (* 21. január 1603), legitimizovaná 1622

So Jacquelinou de Bueil:
* Anton (* 9. máj 1607), legitimizovaný 1608

So Šarlotou des Essarts:
* Jeanne Baptiste (* 22. február 1608 – † 16. január 1670), legitimizovaná 1608, opátka vo Fontevrault
* Mária Henrietta (* 1609 – † 10. február 1629), legitimizovaná, opátka v Chelles

## Rodokmeň

## Iné projekty

Kategória:Králi Francúzska
Kategória:Bourbonovci
Kategória:Osobnosti na francúzskych bankovkách
Kategória:Osobnosti francúzskych náboženských vojen
Kategória:Pochovaní v bazilike Saint-Denis
Kategória:Rytieri Podväzkového rádu
Kategória:Zavraždení vládcovia